તા.૮ નવેમ્બરના રોજ રૂ.પ૦૦ અને ૧,૦૦૦ દરની ચલણી નોટો રદ થયાની જાહેરાત બાદ બીજા દિવસે તા.૯ નવેમ્બરના રોજ માયાબહેને મનીષભાઇને રૂ.પ૦૦ અને ૧,૦૦૦ના દરની નોટોની સામે રૂ.૧૦૦ની નોટ બદલી આપવા માટેની ફોન પર વાતચીત કરી હતી. માયાબહેનની વાત પર વિશ્વાસ મૂકીને તા.૧૧ નવેમ્બરના રોજ મનીષભાઇ તેમની કારમાં રૂ.ર૬ લાખ લઇને વૈષ્ણોદેવી સર્કલ પર આવી પહોંચ્યા હતા. ત્યારબાદ માયાબહેન તેમની ગાડી લઇને વૈષ્ણોદેવી સર્કલ પહોંચી ગયા હતા અને ત્યારબાદ માયાબહેન અને તેમના પતિએ કારને કડી રોડ પર આવેલા પ્લેટિના પ્લાઝા પર ઊભી રાખી હતી. પ્લાઝામાં આવેલી એક ઓફિસમાં મનીષભાઇ રૂ.ર૬ લાખ લઇ ગયા હતાં, જ્યાં માયાબહેને તેમને રૂ.ર૦ લાખની રૂ.૧૦૦ના દરની ચલણી નોટો આપી હતી અને રૂ.૬ લાખ કમિશન માયાબહેને લીધું હતું. બીજા દિવસે માયાબહેને વધુ રૂપિયા બદલી અાપવા માટે મનીષભાઇને ફોન કર્યો હતો, જેમાં મનીષભાઇએ તેમના મિત્ર દીપક પટેલ (રહે. ભાડજ, જિલ્લો અમદાવાદ)ની બહેનનાં લગ્ન હોવાથી રૂ.૧૦ લાખ બદલી આપવા તથા ઓઢવમાં રહેતા ઘનશ્યામ ઠાકોરના રૂ.૧૦ લાખ બદલી આપતાં અને મનીષભાઇ પાસે રૂ.૧૬ લાખ થઇને કુલ રૂ.૩૬ લાખ બદલી આપવાની જાણ કરી હતી. માયાબહેને ર૮ ટકા કમિશન પર રૂપિયા બદલી આપવાની વાત કરી હતી.